

Flúðasiglingar

Sértæk gæðaviðmið nr. 217 - Gátlisti

4. útgáfa 2018

****

**Í 4. útgáfu eru sértæk gæðaviðmið sett fram í formi gátlista sem þátttakendur fylla sjálfir út. Til að gátlistinn sé metinn fullnægjandi af úttektaraðila er nauðsynlegt að gefa greinargóðar skýringar á því hvernig hvert og eitt viðmið, sem á við starfsemi fyrirtækisins, er uppfyllt t.d. með tilvísun í gæðahandbók, öryggisáætlanir, myndir eða önnur gögn. Úttektaraðili mun fara yfir ákveðin atriði úr gátlistanum í vettvangsheimsókn.**

|  |  |  |  |  |
| --- | --- | --- | --- | --- |
| ***217-1*** | ***Öryggi*** | ***Já*** | ***Á ekki við*** | ***Hvernig uppfyllt/skýringar*** |
| *217-1.1* | Fyrirtækið er með skriflegar öryggisáætlanir sem ná yfir allar ferðir þess og þjónustu gagnvart viðskiptavinum.  |  |  |  |
| *217-1.2* | Öryggisáætlanir eru endurskoðaðar a.m.k. árlega. |  |  |  |
| *217-1.3*  | Farið er yfir öryggisáætlanir fyrirtækisins með leiðsögumönnum á hverju ári. Til er skrifleg lýsing á því með hvaða hætti þetta er gert. |  |  |  |
| *217-1.4*  | Tryggt er að leiðsögumenn starfi samkvæmt öryggisáætlunum fyrirtækisins. Kemur t.d. fram í ráðningar- eða verktakasamningum.  |  |  |  |
| *217-1.5*  | Tryggt er að viðbragðsáætlanir séu ávallt með í ferðum.  |  |  |  |
| *217-1.6*  | Fyrirtækið heldur skrá (nafnalista) um menntun, þjálfun og reynslu allra leiðsögumanna og bílstjóra sem fyrir það starfa, jafnt starfsmanna sem verktaka. |  |  |  |
| *217-1.7* | Til er gátlisti um öryggisbúnað í ferðum, skýrt er hvað verður að vera í hverjum bát t.d.:1. Búnaður til að veita fyrstu hjálp (sjúkrakassi og teppi).
2. Fjarskiptabúnaður.
3. Leiðsögutæki.
4. Björgunarbúnaður (kastlína o.fl.).
5. Annað eftir aðstæðum í hverri ferð.
 |  |  |  |
| *217-1.8* | Fyrirtækið upplýsir starfsfólk og viðskiptavini um nauðsyn þess að vera í góðu líkamlegu ástandi og að neysla áfengis eða vímuefna geti komið í veg fyrir þátttöku í ferð. |  |  |  |
| *217-1.9* | Til er skrifleg áætlun um endurnýjun og viðhald öryggisbúnaðar sem m.a. byggir á skoðun/prófun, viðurkenndum viðmiðum, aldri og notkunartíma. |  |  |  |
| *217-1.10* | Starfsmenn hafa þekkingu í samræmi við starfssvið sitt og leiðsögumenn hafa hlotið þjálfun í meðferð þeirra báta og búnaðar sem þeir hafa umsjón með. |  |  |  |
| *217-1.11* | Leiðsögumenn með grunnþekkingu mega eingöngu veita leiðsögn í ferðum á vatnsföllum á 1., 2. og 3. stigi og í fylgd fleiri báta.  |  |  |  |
| *217-1.12* | Allir leiðsögumenn hafa í upphafi ferðatímabils farið í gegnum verklega þjálfun á þeim ám þar sem þeir annast leiðsögn. Til er skrifleg lýsing á því með hvaða hætti þetta er gert. |  |  |  |
| *217-1.13* | Í vatnsföllum á 4. stigi eða ofar eru ekki fleiri viðskiptavinir á hvern leiðsögumann en 8.  |  |  |  |
| *217-1.14* | Lágmarksaldur til þátttöku í siglingum er tilgreindur í öryggisáætlunum fyrirtækisins. Heimild til þátttöku er staðfest af forráðamanni ef viðskiptavinur er undir lögaldri. |  |  |  |
| *217-1.15* | Til að undirbúa starfsfólk fyrir ferðir/verkefni hvers dags er farið yfir gátlista þar sem eftirfarandi atriði þurfa m.a. að koma fram: 1. Allir þættir ferðaáætlunar og leiðir sem fara skal.
2. Veðurspá (leiðsögumenn kynna sér hana fyrir allar ferðir).
3. Atriði sem tengjast hæfni og reynslu viðskiptavina.
4. Nauðsynlegur búnaður.
 |  |  |  |
| *217-1.16* | Viðskiptavinir hafa aðgang að upphitaðri aðstöðu til að klæðast búnaði til siglinga.  |  |  |  |
| *217-1.17* | Í upphafi ferðar fá þátttakendur verklega kennslu í helstu öryggisatriðum. |  |  |  |
| *217-1.18* | Til er skrá um hnitsetta staði (GPS punktar) þar sem hægt er að komast niður í gljúfur sem farið er um. |  |  |  |
| *217-1.19* | Fyrirtækið heldur skrá um farþega, leiðsögumenn og bílstjóra í hverri ferð.  |  |  |  |
| *217-1.20* | Bátum er vel við haldið og þeir uppfylla kröfur um öryggi. |  |  |  |
| *217-1.21* | Búnaði er vel við haldið, hann yfirfarinn og þrifinn reglulega. |  |  |  |
| *217-1.22* | Geymsluhúsnæði er hentugt og þar er öflugur búnaður til þurrkunar. Gætt er ýtrasta hreinlætis við geymslu búnaðar. |  |  |  |
| *217-1.23*  | Fyrirtækið hefur sett sér skriflegar viðmiðunarreglur um hvenær beri að aflýsa ferð vegna veðurs. |  |  |  |
| ***217-2*** | ***Umhverfi*** | ***Já*** | ***Á ekki við*** | ***Hvernig uppfyllt/skýringar*** |
| *217-2.1* | Ávallt eru notaðir merktir vegir eða viðurkenndir ökuslóðar. Þar sem þess er ekki kostur skal forðast að aka um svæði þar sem náttúrufar er viðkvæmt, sbr. gildandi lög um náttúruvernd. |  |  |  |
| *217-2.2* | Viðskiptavinir eru fræddir um salernisúrræði og þess er gætt að þeir fari að fyrirmælum þar sem hefðbundin aðstaða er ekki fyrir hendi. |  |  |  |
| *217-2.3* | Allur úrgangur sem ekki eyðist í náttúrunni er fjarlægður. |  |  |  |
| *217-2.4*  | Viðskiptavinir eru minntir á ábyrga hegðun gagnvart umhverfinu. |  |  |  |
| ***217-3*** | ***Menntun og þjálfun*** | ***Já*** | ***Á ekki við*** | ***Hvernig uppfyllt/skýringar*** |
| *217-3.1* | Leiðsögumenn hafa sérhæfða menntun og reynslu á því sviði sem viðkomandi ferð snýst um. |  |  |  |
| *217-3.2*  | Leiðsögumenn hafa lokið námskeiðinu *Fyrsta hjálp 1* (20 klst.) hjá Slysavarnafélaginu Landsbjörg eða sambærilegu skyndihjálparnámskeiði frá viðurkenndum aðila og sækja upprifjunarnámskeið (4 klst.) á tveggja ára fresti.  |  |  |  |
| *217-3.3* | A.m.k. einn starfsmaður í hverri ferð um óbyggðir\*, t.d. leiðsögumaður, hefur lokið námskeiðinu *Vettvangshjálp í óbyggðum* (WFR) hjá Slysavarnafélaginu Landsbjörg eða sambærilegu námskeiði hjá öðrum aðila og sækir upprifjunarnámskeið á þriggja ára fresti. |  |  |  |
| *217-3.4* | A.m.k. einn starfsmaður í hverri ferð, t.d. leiðsögumaður, hefur lokið námskeiðinu *Straumvatnsbjörgun 2* (Er með gilt skírteini sem *Swiftwater Rescue Technician* frá viðurkenndum aðila t.d. Slysavarnafélaginu Landsbjörg eða *Rescue 3 International*).  |  |  |  |

*\* Óbyggðir eru staðir eða svæði þar sem tekur a.m.k. tvær klst. að fá utanaðkomandi bjargir.*